Urzhiataerezh
An urzhiataerezh, pe ar stlenneg, eo ar skiant hag ar pleustr a denn d'an urzhiataerioù. Un nebeud brezhonegerien a ra gant stlennataerezh deveret eus stlenn a dalvez evit ar reiñ da c'houzout hag an elfennoù ditour a c'heller lakaat en un urzhiataer. Med lod a ra informatik anezhañ ivez. Lod all c'hoazh a gav gwelloc'h ober gant ar ger kompoderezh.

Deveret eo ar ger urzhiataer eus ar galleg ordinateur ijinet er bloavezhioù 1950 war goulenn IBM, met ar saoznegerien a ra gant computer, computer science hag ivez gant data processing evit keweriañ (tretiñ) dre urzhiataer.

E-touez un toullad skiantourien hag ijinerien ez eus bet pouezet gant istorourien an urzhiataerezh war oberenn Alan Turing er bloavezhioù 1940.

Lodennoù ur c'hompoder pe un urzhiataer 

 An unvez keweriañ kreiz ennañ ar c'hewerier pe mikroprosesor.
 Periferelloù ne c'heller ober hepto d'an aliesañ.
 Unan pe vuioc'h unvezioù kadaviñ evel an disk kalet pe ar bladenn galet pe ar gantenn galet pe unvezioù all evel ar gantenn luc'h lenn/skrivañ pe ar memor flash.
 Ar c'hlavier kompoder pe an douchennaoueg.
 Ar skramm pe monitor ar c'hompoder.

Benvegoù periferek a c'hell bezañ lianmmet outi ma 'z eus ezhomm 
 Benvegoù moullañ :
 Ar voullerez.
 An treseller.
 Benvegoù kehentiñ :
 Ar modem.
 Ar router.
 Benvegoù gorren roadennoù :
 Ar scanner pe an niverelaer.

Plas ar brezhoneg en urzhiataerezh 
Tamm ha tamm eo posupl ober muioc'h-muiañ a draoù e brezhoneg gant an urzhiataerioù hag amañ e vo kavet Roll ar meziantoù gant un etrefas e brezhoneg.
Gant tud An Drouizig, ez eus bet troet e brezhoneg meur a veziant kenwerzhel pe frank. Sell ouzh [lec'hienn An Drouizig http://www.drouizig.org]

Liammoù diavez 

 geriadur Favereau
 geriadurioù Preder

An embannadurioù Preder o deus embannet "Geriadur ar stlenneg", Preder, 542 p., 1995, [ISBN 2-901383-14-9] e stumm ul levr galleg-saozneg-brezhoneg (savet gand Guy Étienne hag ur goulennataerez war lec'hienn g(eriadurioù) Preder meneget a-us.

Urzhiataerezh